Diari Oficial de la Generalitat Valenciana


Sumari del DOGV 9182, del 27-09-2021 (2021/9599)

Extracte de la Resolució de 20 de setembre de 2021, de la rectora de la Universitat d'Alacant, per la qual es convoquen ajudes dins del programa de suport a l'esport federat universitari d'alt nivell per a esportistes de la Universitat d'Alacant 2021-2022.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9182

Data del DOGV
:   27-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9599


Data del document
:   20-09-2021

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la Resolució de 20 de setembre de 2021, de la rectora de la Universitat d'Alacant, per la qual es convoquen ajudes dins del programa de suport a l'esport federat universitari d'alt nivell per a esportistes de la Universitat d'Alacant 2021-2022. [2021/9599]  
BDNS (identif.): 584552.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/584552)  
  
Primer. Beneficiaris  
Per a poder ser beneficiària o beneficiari d'aquestes ajudes l'esportista sol·licitant haurà de pertànyer a algun dels apartats següents:  
  
1. Esportistes integrants de la Secció Esportiva Universitat d'Alacant (SEUA) en esports d'equip de lliga regular de màxima categoria nacional absoluta per a la temporada 2021-2022.  
2. Esportistes integrants de la SEUA en esports individuals en la temporada 2021-2022, que hagin sigut convocats per una selecció nacional absoluta l'any 2020 o en 2021 i que hagin competit i puntuat, almenys, en el Campionat del Món i/o Jocs Olímpics dels esports: escalada, orientació a peu, pilota valenciana, rem, taekwondo o triatló.  
  
  
Segon. Objecte  
Fomentar l'esport en tots els àmbits, estructurar un model d'esport de competició ?com a fenomen social d'influència notable- basat en principis i valors de les polítiques de compromís social que té la nostra institució.  
Per a fer-ho, la Universitat d'Alacant promociona i desenvolupa projectes a llarg termini d'un alt nivell que permeten donar estabilitat i estructura als equips de competició de la UA ?competició federada de categoria nacional o equiparable- i així garanteix i facilita la participació d'esportistes d'alt nivell en els nostres equips i la conciliació amb la formació acadèmica. Per a aconseguir aquesta finalitat, es doten els equips amb esportistes que permeten tenir plantilles estables i d'acord amb el nivell de la competició i categoria en què estigui compromès a participar cada temporada.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 21 de setembre de 2021, en la següent url:  
https://www.boua.ua.es/acuerdos/descargaracuerdo/16715  
  
Quarta. Quantia  
La dotació econòmica màxima de la convocatòria és de 65.000 ?.  
El nombre d'ajudes i la seva quantia dependrà del nombre d'esportistes dels equips federats que compleixin els requisits establits i que sol·liciten l'ajuda, i dels punts obtinguts per la valoració dels mèrits establits en la convocatòria.  
Es convoquen ajudes econòmiques per a atendre les necessitats d'allotjament, manutenció i despeses bàsiques generades per la seva participació en la competició federada de la temporada 2021-2022, la quantia màxima de la qual per ajuda no podrà superar els 7.500 ?.  
  
Cinqué. Termini de presentació de sol·licituds  
El termini per a presentació de sol·licituds s'iniciarà el dia 1 d'octubre de 2021, i la finalització del mateix serà el 15 d'octubre de 2021.  
  
Sisé. Altres dades:  
Per a la presentació de la sol·licitud i de la resta de documents relacionats a continuació s'emplenarà el tràmit denominat «Instància genèrica», disponible en la Seu Electrònica de la UA (per a la comunitat universitària també disponible en UACloud >> eAdministración):  
1. Sol·licitud emplenada i signada, en lloc i termini, establits en aquesta convocatòria.  
2. Currículum esportiu, que arreplegui els mèrits a tenir en compte per a la seva valoració segons els criteris de valoració establits en aquesta convocatòria, i que figura incorporat com a annex I en la sol·licitud.  
3. En el seu cas, justificants acreditatius expedits per l'autoritat competent dels mèrits que no obren en el Servei d'Esports.  
4. Còpia del document nacional d'identitat (DNI o NIE), o passaport si aquell estigués en procés de tramitació. S'haurà d'acreditar la residència habitual amb un certificat d'empadronament si no és la mateixa que figura en el document nacional d'identitat.  
5. O bé de manera voluntària juntament amb la sol·licitud, o bé en el termini de 5 dies hàbils posteriors a l'adjudicació de les ajudes, es presentaran els següents documents, necessaris per a la tramitació del pagament. En cas de no fer-ho, la persona sol·licitant perdrà el dret de ser beneficiària de l'ajuda:  
- Imprès fitxer de tercers de la Universitat d'Alacant emplenat.  
  
- Documentació que acrediti la titularitat del compte bancari espanyol per part de la persona sol·licitant i que contingui l'IBAN complet.  
  
  
Alacant, 20 de setembre de 2021.- La vicerectora de Cultura, Esport i Extensió Universitària, (p.d. R 22.12.2020): Catalina Iliescu Gheorghiu.